Verskuifbare skeerhok vir enige vloer | Landbou
Verskuifbare skeerhok vir enige vloer
Dié drieledige onderneming bestaan uit 'n skaapboerdery, die skeerdiens en Skaapskêr Customs, wat staalwerk behartig. Skeerplekke is dikwels onprakties en as die vanghok 'n grondvloer het, bemoeilik dit ook die skeerproses. Dit lei tot vuil wol, en die skeerders moet dikwels harder werk vir minder geld.
Die skeerhok word binne so 'n groot vanghok geplaas, en die skaap is dan vinnig en maklik binne die bereik van skeerders. Die verskuifbare hok word maklik afgeslaan. Al die panele pas agterop 'n enkelkajuitbakkie.
Die hortjiesvloer hou die wol selfs op 'n grondvloer skoon. Die skape word beter hanteer aangesien hulle nie oor 'n ver afstand na die skeerplek gebring hoef te word nie. Die verskuifbare hok se staalpanele en -raam is 1,2 m hoog en die hok het 'n houthortjiesvloer.